І. С. Маркевіч з’яўляецца таксама членам Парламенцкага сходу Саюза Беларусі і Расіі. Па яго словах, гэта бясцэнны вопыт дэпутацкай работы. Часта дамоўленасці, да якіх прыходзяць дэпутаты абедзвюх краін, становяцца вырашальнымі для прыняцця пэўных дакументаў. Іван Станіслававіч уваходзіць у камісію па заканадаўстве і рэгламенце. У тым ліку і пры яго ўдзеле быў прыняты бюджэт Саюзнай дзяржавы, у якім прадугледжана фінансаванне навуковых даследаванняў, прамысловасці, энергетыкі, будаўніцтва, транспарту, сувязі, інфарматыкі, а таксама шэраг аспектаў сацыяльнай палітыкі.